ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-1278/00

υποβολή: Eurig Wyn (Verts/ALE) προς την Επιτροπή

(11 Απριλίου 2000)

Θέμα: Γεωργία λιναρι και κανναβισ

Γνωρίζει η Επιτροπή ότι, σύμφωνα με τις σημερινές προτάσεις της, 60-80 % της γης στην οποία καλλιεργείται λινάρι στο ΗΒ δεν θα δικαιούται ενίσχυση; Το γεγονός αυτό θα σήμαινε άμεσο θάνατο για τη σχετική βρετανική βιομηχανία.

Δέχεται η Επιτροπή ότι προσφάτως έχουν αναπτυχθεί καινοτόμοι αγορές για καλλιέργειες φυτικών ινών μικρού ύψους, με σημαντικό επενδυτικό κόστος για τον κλάδο, σε αρκετά κράτη μέλη συμπεριλαμβανομένης της Ουαλίας; Εάν οι γεωργοί δεν μπορούν να επεκτείνουν την παραγωγή τους για να τη διαθέσουν στις νέες αυτές αγορές, τότε η επένδυση αυτή στις αγροτικές περιοχές θα αποδειχθεί εντελώς άκαρπη.

Και τέλος, δέχεται η Επιτροπή ότιπάρχει σύγχυση στα όρια μεταξύ των αγορών για ίνες μικρού και μεγάλου ύψους καθώς η παραγωγή ινών μεγάλου ύψους είναι εξίσου ανταγωνιστική στις αγορές νέων προϊόντων, πράγμα που σημαίνει ότι το διαφοροποιημένο ποσοστό ενίσχυσης παρέχει ανταγωνιστικό πλεονέκτημα στους παραγωγούς ινών μεγάλου ύψους εντός της ίδιας αγοράς;

Απάντηση του κ. Fischler εξ ονόματος της Επιτροπής

(5 Μαΐου 2000)

Το θέμα των επιλέξιμων γαιών αποτελεί γενική προϋπόθεση του καθεστώτος των αροτραίων καλλιεργειών, το οποίο θεσπίσθηκε για περιβαλλοντικούς λόγους καθώς και για τον έλεγχο της παραγωγής και των δημοσιονομικών δαπανών. Δεδομένου ότι η πρόταση αναμόρφωσης(1) όσον αφορά τον λίνο και την κάνναβη εξετάζεται επί του παρόντος από το Συμβούλιο, αλλά και από το Κοινοβούλιο και την Οικονομική και Κοινωνική Επιτροπή, οι οριστικοί κανόνες που θα εφαρμόζονται στον λίνο και την κάνναβη θα εξαρτηθούν από τα αποτελέσματα των συζητήσεων αυτών.

Όσον αφορά τις μακρές ίνες, η πρόταση ενθαρρύνει πράγματι την ανάπτυξη νέων αγορών στη διάρκεια πενταετούς περιόδου με τη χορήγηση ενίσχυσης για τη μεταποίηση του άχυρου. Τα δημόσια οικονομικά της Κοινότητας δεν επιτρέπουν τη χορήγησηψηλών επιδοτήσεων για νέα προϊόντα τα οποία είναι δυνατόν να διατεθούν στην αγορά μόνο σε χαμηλές τιμές. Συνεπώς, το σημερινό μήνυμα είναι σαφές για τον τομέα: μετά τη λήξη της μεταβατικής περιόδου, η παραγωγή των προϊόντων αυτών πρέπει να είναι οικονομικά βιώσιμη με το σημερινό επίπεδο των επιδοτήσεων στις αροτραίες καλλιέργειες.

Όσον αφορά την ενίσχυση που χορηγείται για τον λίνο, το ποσοστό της οποίας διαφοροποιείται ανάλογα με το αν πρόκειται για μακρές ή κοντές ίνες, η πρόταση λαμβάνειπόψη της τις μεγάλες διαφορές στην αξία και το κόστος παραγωγής των δύο αυτών προϊόντων. Δεδομένου ότι οι μακρές ίνες λίνου, οι οποίες χρησιμοποιούνται στην κλωστοϋφαντουργία, είναι δυνατόν να φθάσουν σε πολύψηλότερες τιμές απάυτές των κοντών ινών που προορίζονται για άλλες χρήσεις, φαίνεται ότι δεν ευσταθεί ο ισχυρισμός ότιπάρχει ανταγωνισμός μεταξύ των δύο αυτών προϊόντων στην ίδια αγορά.

(1) ΕΕ C 56 E της 29.2.2000.
ΓΡΑΠΤΗ ΕΡΩΤΗΣΗ E-1741/00

υποβολή: Andrew Duff (ELDR) προς το Συμβούλιο

(5 Ιουνίου 2000)

Θέμα: Η Διακυβερνητική Διάσκεψη

Σε ομιλία του στις Βρυξέλλες στις 10 Μαΐου, ο Υπουργός Ευρωπαϊκών Υποθέσεων της Γαλλίαςποσχέθηκε να εργασθεί ενεργά και καλόπιστα με το Ευρωπαϊκό Κοινοβούλιο.

Εν τοιαύτη περιπτώσει, για ποιό λόγο ο κ. Moscovici πιστεύει ότι δεν πρέπει να ανατεθεί στο Κοινοβούλίο η λήψη αποφάσεων σχετικά με τις ρυθμίσεις που διέπουν τις εργασίες τους;

Ποιά θεωρεί ότι είναι τα σημαντικότερα χαρακτηριστικά ενός τόπου συνεδρίασης διεθνούς κοινοβουλίου;

Με ποιό τρόπο το Στρασβούργο, ως τόπος συνεδρίασης, θα ενισχύσει την αποδοτικότητα και την αποτελεσματικότητα του Ευρωπαϊκού Κοινοβουλίου;

Απάντηση

(28 Σεπτεμβρίου 2000)

Όπως εκτιμά ο αξιότιμος κύριος Βουλευτής, το Συμβούλιο μπορεί να εκφέρει γνώμη μόνο επί συγκεκριμένων θεμάτων, για τα οποία έχει καταλήξει σε μια συλλογική άποψη ή απόφαση. Όσον αφορά τον τόπο συνεδρίασης του Ευρωπαϊκού Κοινοβουλίου, αυτός ορίζεται στην παράγραφο (α) του Πρωτοκόλλου της Συνθήκης για τον καθορισμό της έδρας των θεσμικών οργάνων. Θα ήταν εντελώς ανάρμοστο για το Συμβούλιο ως θεσμικό όργανο να σχολιάσει απόψεις που εκφράζει ένα μεμονωμένο μέλος.
ΓΡΑΠΤΗ ΕΡΩΤΗΣΗ E-2439/00

υποβολή: Camilo Nogueira Romn (Verts/ALE) προς την Επιτροπή

(19 Ιουλίου 2000)

Θέμα: Το αεροδρόμιο του Πόρτο και η επίλυση του προβλήματος των διεθνών εναέριων συνδέσεων της Γαλικίας

Κατά τις τελευταίες ημέρες τα μέσα μαζικής ενημέρωσης της Γαλικίας αναφέρονται στα σχέδια της πορτογαλικής κυβερνήσεως να επενδύσει στην επέκταση του αεροδρομίου του Πόρτο, ώστε αυτό να δύναται το έτος 2003 να εξυπηρετεί 6 εκατομμύρια ταξειδιώτες. Τούτο συνεπάγεται ότι θα στραφεί προς αυτό μεγάλο μέρος της εναέριας διεθνούς κυκλοφορίας της Γαλικίας. Εν τω μεταξύ, οι ισπανικές αρχές και η εθνική αεροπορική εταιρία στερούν από το αεροδρόμιο του Σαντιάγκο ντε Κομποστέλα τη δυνατότητα όλων σχεδόν των άμεσων διεθνών συνδέσεων,ποχρεώνοντάς τις να διέρχονται είτε από τη Μαδρίτη είτε από τη Βαρκελώνη.

Θεωρεί η Επιτροπή ότι δενπάρχει άλλη λύση για τα τρία σχεδόν εκατομμύρια κατοίκους της Γαλικίας παράδοξο όντως, τη στιγμή που ανοίγουν οι δρόμοι του ενιαίου ευρωπαϊκού ουρανού παρά να αποδεχθούν παθητικά τις φιλοδοξίες του Πόρτο, το αεροδρόμιο του οποίου απέχει μία μόνον ώρα από το Vigo και δύο από το Σαντιάγκο ή να ανεχθούν την παράλογη επικέντρωση της εναέριας κυκλοφορίας στη Μαδρίτη; Ποιοί είναι οι πολιτικοί και επιχειρησιακοί λόγοι που εμποδίζουν την Γαλικία να έχει ένα διεθνές αεροδρόμιο στο Σαντιάγκο, στο ύψος των σημερινών και των μελλοντικών αναγκών της;

Απάντηση της κας de Palacio εξ ονόματος της Επιτροπής

(11 Σεπτεμβρίου 2000)

Από την 1η Ιανουαρίου 1993, οι κοινοτικοί αερομεταφορείς είναι εντελώς ελεύθεροι να καθορίζουν τα αεροπορικά δρομολόγια, που κρίνουν από εμπορικής πλευράς σημαντικά, μεταξύ κάθε κοινοτικού αερολιμένα ανοικτού στην εμπορική εκμετάλλευση.

Η δυνατότητα ενός συγκεκριμένου κοινοτικού αερολιμένα να αναπτύξει απευθείας εναέριες συνδέσεις με προορισμούς σε άλλα κράτη μέλη, εξαρτάται από παράγοντες που καθορίζουν το εμπορικό δυναμικό του και από την ικανότητά του να επισύρει την προσοχή ενδιαφερομένων φορέων εκμετάλλευσης σε τέτοιου είδους δυνατότητες.
ΓΡΑΠΤΗ ΕΡΩΤΗΣΗ E-1847/00

υποβολή: Christopher Huhne (ELDR) προς την Επιτροπή

(9 Ιουνίου 2000)

Θέμα: Ηχορύπανση από αεροσκάφη

Μπορεί η Επιτροπή να δηλώσει εάνπάρχουν ή εάν θα πρέπει να γίνουν κοινές συμφωνίες για το θέμα της ηχορύπανσης από τα αεροσκάφη στα αεροδρόμια της ΕΕ, και σε ποιο βαθμό οι συμφωνίες αυτές θα καλύπτουν και τα ελαφρά αεροσκάφη;

Υπάρχουν ή θα έπρεπε να συμπεριληφθούν διατάξεις που να αφορούν τη διαβούλευση με τους ενδιαφερόμενους τοπικούς φορείς;

Απάντηση της κας de Palacio εξ ονόματος της Επιτροπής

(12 Ιουλίου 2000)

Στο πλαίσιο της πολιτικής της για το περιβάλλον η Επιτροπή προτίθεται ναποβάλλει στο άμεσο μέλλον στα άλλα θεσμικά όργανα πρόταση οδηγίας πλαισίου για την αξιολόγηση και τη μείωση της έκθεσης σε περιβαλλοντικούς θορύβους. Η εν λόγω οδηγία πλαίσιο θα εφαρμοστεί για τα κύρια αεροδρόμια, ήτοι τους αερολιμένες στους οποίους η κυκλοφορίαπερβαίνει συγκεκριμένα επίπεδα. Ως εκ τούτου οι ηχητικές οχλήσεις που προκαλούν τα ελαφρά αεροσκάφη θα καλύπτονται στο μέτρο που τα αεροσκάφη αυτά αναπτύσσουν δραστηριότητες σε σημαντικούς αερολιμένες και εφόσον τα επίπεδα του θορύβου που προκαλούν συνυπολογίζονται με τις μεθόδους αξιολόγησης της έκθεσης σε θορύβους.

Η Επιτροπή φρονεί ότι η διαθεσιμότητα ουδέτερων και διαφανών πληροφοριών σχετικά με τα επίπεδα θορύβου στα οποία εκτίθεται το κοινό, όπως προβλέπει το σχέδιο της οδηγίας πλαίσιο, θα διευκολύνει τη διαδικασία διαβούλευσης για όσους ενδέχεται να επηρεαστούν από αυτή.

Επιπλέον, στην ανακοίνωσή της για τις αερομεταφορές και το περιβάλλον(1) η Επιτροπή τόνισε ότι είναι απαραίτητο να εξεταστεί δεόντως το ενδεχόμενο να αποκτήσουν οι τοπικές κοινότητες το δικαίωμα να ζητούν διαβουλεύσεις και να πραγματοποιούν διαπραγματεύσεις σχετικά με την καθιέρωση νέων επιχειρησιακών κανόνων στους αερολιμένες, καθώς και να ζητούν εγγυήσεις ότι οι ηχητικές οχλήσεις θα μειωθούν ουσιαστικά και δεν θα μεταφερθούν απλώς σε άλλες περιοχές. Η Επιτροπή προτίθεται να πραγματοποιήσει διάλογο με τους ενδιαφερομένους σχετικά με την καταλληλότητα των προς τούτο θεσπισθέντων κανονιστικών πλαισίων σε κοινοτικό επίπεδο.

(1) COM(1999)640 τελικό.
ΓΡΑΠΤΗ ΕΡΩΤΗΣΗ E-2455/00

υποβολή: John McCartin (PPE-DE) προς την Επιτροπή

(24 Ιουλίου 2000)

Θέμα: Τιμές των αυτοκινήτων στην Ιρλανδία και την ΕΕ

Γνωρίζει η Επιτροπή ότι στην Ιρλανδία το κόστος των οχημάτων με κινητήρα είναι εξωφρενικό εν συγκρίσει προς εκείνο σε άλλα κράτη μέλη ΕΕ; Δύναται να δηλώσει πόση από αυτή τη διαφορά τιμής οφείλεται σε φόρο που επιβάλλει η κυβέρνηση και πόση στο ότι δενπάρχει ανταγωνισμός στην αγορά;

Απάντηση του κ. Monti εξ ονόματος της Επιτροπής

(13 Σεπτεμβρίου 2000)

Ο ισχύων κανονισμός απαλλαγής της Επιτροπής αριθ. (ΕΚ) 1475/95 της 28ης Ιουνίου 1995 σχετικά με την εφαρμογή του άρθρου 85 παρ. 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση οχημάτων με κινητήρα(1) προβλέπει, στο άρθρο 11, ότι η Επιτροπή προβαίνει σε τακτική αξιολόγηση της εφαρμογής του εν λόγω κανονισμού, ιδιαίτερα όσον αφορά τις διαφορές τιμών μεταξύ των κρατών μελών και την ποιότητα των παρεχόμενωνπηρεσιών προς τους τελικούς καταναλωτές. Προς το σκοπό αυτό, από το 1993 και εξής, η Επιτροπή παρακολουθεί τις διαφορές στις τιμές των αυτοκινήτων στην Κοινότητα, με την ανά διετία έκθεσή της για τις τιμές αυτοκινήτων. Με το άρθρο 11 επίσης απαιτείται η σύνταξη από την Επιτροπή έκθεσης αξιολόγησης του κανονισμού πριν την 31η Δεκεμβρίου 2000. Στην έκθεση αυτή η Επιτροπή θα προβεί σε ανάλυση των διαφόρων παραγόντων που οδηγούν στη διαφοροποίηση των τιμών των αυτοκινήτων.

Σε αντίθεση προς τις παρατηρήσεις του Αξιότιμου Μέλους του Κοινοβουλίου, οι τακτικές εκθέσεις της Επιτροπής για τις τιμές των αυτοκινήτων δεν καταδεικνύουν ότι οι τιμές των αυτοκινήτων πριν από την επιβολή της φορολογίας στην Ιρλανδία είναι ιδιαίτεραψηλές σε σύγκριση με τα άλλα κράτη μέλη, με εξαίρεση ενδεχομένως

ορισμένα μοντέλα(2). Σχετικά, η Επιτροπή έχει διαπιστώσει ότι στα κράτη μέλη μεψηλή φορολογία στις αγορές αυτοκινήτων, όπως είναι η Ιρλανδία, οι τιμές πριν από την επιβολή της φορολογίας είναι σχετικά χαμηλές. Όσον αφορά τις τιμές μετά από την επιβολή της φορολογίας, πρέπει να σημειωθεί ότι η φορολόγηση της αγοράς αυτοκινήτων εξακολουθεί να αποτελεί θέμα επί του οποίου αποφασίζουν τα κράτη μέλη, δεδομένου ότι μέχρι τώρα το θέμα αυτό εξαιρείται από την κοινοτική δράση σχετικά με τη φορολογική εναρμόνιση στην ενιαία αγορά.

(1) ΕΕ L 145 της 29.6.1995.

(2) Βλ. π.χ. την πλέον πρόσφατη ανακοίνωση στον τύπο αριθ. IP/00/781 της 13ης Ιουλίου 2000.
ΓΡΑΠΤΗ ΕΡΩΤΗΣΗ E-2285/00

υποβολή: Karl von Wogau (PPE-DE) προς την Επιτροπή

(11 Ιουλίου 2000)

Θέμα: Αποδοχή γερμανού πολίτη ως θηροφύλακα (garde-chasse) στη Γαλλία

Ένας μισθωτής περιοχής θήρας πλησίον του Ernsteinπέβαλε αίτηση στο επαρχείο του Slestat σχετικά με την πρόσληψη γερμανούπηκόου ως θηροφύλακα. Μετά περίπου 7 μήνες από τηνποβολή αυτής της αιτήσεως, το επαρχείο απάντησε αρνητικά επικαλούμενο το γεγονός ότι η μόνιμη κατοικία του εν λόγω θηροφύλακα, που ευρίσκεται στη Γερμανία, δεν ήταν συμβατή με την άσκηση των εν λόγω καθηκόντων. Η κατοικία όμως του εν λόγω ατόμου δεν απέχει παρά 20 λεπτά με αυτοκίνητο από τον προβλεπόμενο τόπο εργασίας.

Επίσης ο ενδιαφερόμενος πληροί όλες τις προϋποθέσεις για την εν λόγω εργασία.

Η Επιτροπή δεν θεωρεί ότι αυτή η άρνηση έγκρισης είναι ασύμβατη με τις διατάξεις της Συνθήκης της ΕΕ για την ελεύθερη κυκλοφορία των προσώπων;

Απάντηση του κ. Bolkestein εξ ονόματος της Επιτροπής

(7 Σεπτεμβρίου 2000)

Με βάση της πληροφορίες που παρέσχε το αξιότιμο μέλος, η Επιτροπή δεν μπορεί να λάβει οριστική θέση όσον αφορά τη συμβατότητα με τις κοινοτικές αρχές της απόφασης του επαρχείου του Slestat η οποία βασίζεται στον τόπο κατοικίας του θηροφύλακα.

Το αξιότιμο μέλος καλείται, για το σκοπό αυτό, να της διαβιβάσει τα έγγραφα σχετικά με την εν λόγω άρνηση, προκειμένου να τα εξετάσει.

Γενικότερα, ηποχρέωση μόνιμης κατοικίας που επιβάλλεται από τις εθνικές αρχές ενός κράτους μέλους στην επικράτειά τους αποτελεί περιορισμό τόσο για την ελευθερία εγκατάστασης (βλέπε απόφαση Επιτροπή κατά Ισπανίας, της 29ης Οκτωβρίου 1998,πόθεση C-114/97), όσο και για τη ελεύθερη κυκλοφορία των εργαζομένων (βλέπε απόφαση της 7ης Μαΐου 1998, Clean Car Autoservice,πόθεση C- 350/96).

Ωστόσο, η επιβολή μιας τέτοιαςποχρέωσης είναι αποδεκτή εάν αιτιολογείται από μια πραγματική και επαρκώς σοβαρή απειλή που θίγει ένα θεμελιώδες συμφέρον της κοινωνίας, όπως η δημόσια τάξη ή η δημόσια ασφάλεια.
ΓΡΑΠΤΗ ΕΡΩΤΗΣΗ E-1088/00

υποβολή: Antonio Tajani (PPE-DE) προς την Επιτροπή

(7 Απριλίου 2000)

Θέμα: Προσαγωγή δέκα τριών ιρανών εβραίων σε δίκη από τις ιρανικές αρχές

Οι ιρανικές αρχές ανακοίνωσαν ότι στις 13 Απριλίου θα αρχίσει η δίκη δέκα τριών ιρανών εβραίων από την πόλη Σιράζ, οι οποίοι κατηγορούνται για κατασκοπίαπέρ του σιωνιστικού καθεστώτος και των Ηνωμένων Πολιτειών και για υπεροψία έναντι του κόσμου.

Το Ισραήλ και οι Ηνωμένες Πολιτείες διέψευσαν κατηγορηματικά οιαδήποτε σχέση με τους συλληφθέντες. Εντούτοις, και με βάση ανάλογες περιπτώσεις στο παρελθόν,πάρχει μεγάλος κίνδυνος να ταχθεί το Δικαστήριο της Τεχεράνηςπέρ της θανατικής ποινής.

Ποιές πρωτοβουλίες σκοπεύει να αναλάβει η Επιτροπή ώστε να επιτευχθεί ο σεβασμός των δικαιωμάτων του ανθρώπου και να εξασφαλισθεί η ορθή διεξαγωγή της δίκης, λαμβάνονταςπόψη ότι οι συνθήκες κράτησης των κατηγορουμένων και ο τρόπος διεξαγωγής της δίκης δεν ανταποκρίνονται στις ελάχιστες προδιαγραφές που διασφαλίζουν τη δικαιοσύνη;

Ζητείται από την Επιτροπή να παρέμβει ενώπιον της κυβέρνησης της Τεχεράνης ώστε να επιτραπεί η παρουσία παρατηρητών της Επιτροπής και/ή του Ευρωπαϊκού Κοινοβουλίου, οι οποίοι θα έχουν τη δυνατότητα να ελέγχουν κατά πόσονπάρχουν οι εγγυήσεις για την άσκηση των δικαιωμάτων τηςπεράσπισης και αν η δίκη διεξάγεται βάσει κριτηρίων ισότητας και δικαιοσύνης.

Κοινή απάντηση του κ. Patten εξ ονόματος της Επιτροπής στις γραπτές ερωτήσεις E-1088/00, E-1209/00 και E-1251/00

(24 Μαΐου 2000)

Η Επιτροπή παρακολουθεί με προσοχή το θέμα των ανθρωπίνων δικαιωμάτων στο Ιράν. Στο πλαίσιο του γενικού διαλόγου μεταξύ της Ένωσης και του Ιράν, τα θέματα ανθρωπίνων δικαιωμάτων κατέχουν σημαντική θέση και θίγονται πάντοτε από την Ένωση.

Όσον αφορά τους 13 Ιρανούς Εβραίους και 8 Μουσουλμάνους που κρατούνται στο Σιράζ με την κατηγορία της κατασκοπίας, το περασμένο έτος έγιναν πολλά διαβήματα από την Ένωση και από μεμονωμένα κράτη μέλη. Οι αντιπρόσωποι του Ιράν διαβεβαίωσαν ότι οι κρατούμενοι θα δικαστούν με δίκαιη και ανοικτή δίκη, οι δε ιρανικές αρχές γνωρίζουν αναμφίβολα την ισχυρή διεθνή αντίδραση που μπορεί να προκαλέσει η αρνητική έκβαση της δίκης. Τρεις από τους κρατούμενους Εβραίους αποφυλακίστηκαν πρόσφατα με εγγύηση.

Η Ένωση έχει επανειλημμένα τονίσει στις ιρανικές αρχές τη σημασία να διασφαλιστεί ορθή και ανοικτή δίκη, καθώς και το θέμα της νόμιμης εκπροσώπησης των κρατουμένων. Είναι λυπηρό το γεγονός ότι οι προηγούμενεςποσχέσεις για ανοικτή δίκη δεν κρατήθηκαν.

Αν και το ιρανικό καθεστώς δεν είναι αδιάφορο στις διεθνείς πιέσεις, δεν πρέπει επ' ουδενί να δημιουργηθεί η εντύπωση εξωτερικής παρέμβασης, η οποία δεν θα αποβεί προς το συμφέρον των κρατουμένων. Βεβαίως, είναι σαφές ότι η έκβαση αυτής της δίκης και η διεθνής γνώμη σχετικά με τη διεξαγωγή της θα αποτελέσουν καθοριστικό παράγοντα για τις προοπτικές ενδεχόμενης περαιτέρω βελτίωσης των σχέσεων με το Ιράν.
ΓΡΑΠΤΗ ΕΡΩΤΗΣΗ P-2098/00

υποβολή: Elspeth Attwooll (ELDR) προς την Επιτροπή

(16 Ιουνίου 2000)

Θέμα: Δηλητήριο αμνησίας σε οστρακόδερμο

Στη συνεδρίασή της 15 Δεκεμβρίου 1999, η Μόνιμη Κτηνιατρική Επιτροπή της Ευρωπαϊκής Επιτροπής απεφάσισε να συγκροτήσει ομάδα εργασίας στην οποία ανετέθη η εξέταση των μεθόδων ανίχνευσης του Δηλητηρίου αμνησίας σε οστρακόδερμο (Amnesic Shellfish Poison, ASP) στα μεγάλα χτένια (δίθυρα μαλάκια).

Ερωτάται εάν η ομάδα εργασίας περάτωσε την εξέταση αυτού του ζητήματος και σε καταφατική περίπτωση, εάν τα συμπεράσματα στα οποία έφτασε επιτρέπουν στη Μόνιμη Κτηνιατρική Επιτροπή να προβεί γρήγορα σε συστάσεις με σκοπό να τροποποιηθεί η οδηγία 97/61(1) για τον έλεγχο του ASP ώστε να διευκρινιστούν οι ρυθμίσεις της σχετικής οδηγίας, συγκεκριμένα με καθιέρωση ακριβούς ορισμού της πρότυπης πρακτικής στο σύνολο των κρατών μελών για τον έλεγχο των μεγάλων χτενιών.

Αναγνωρίζει η Επιτροπή ότι οι μέθοδοι που χρησιμοποιούνται στα κράτη μέλη διαφέρουν μεταξύ τους και ότι αυτό αποτελεί σοβαρή απειλή για την ενιαία αγορά των μεγάλων χτενιών;

(1) ΕΕ L 295 της 29.10.1997, σελ. 35.

Απάντηση του κ. Byrne Εξ ονόματος της Ευρωπαϊκής Επιτροπής

(13 Ιουλίου 2000)

Η μόνιμη κτηνιατρική επιτροπή αποφάσισε στη συνεδρίαση στις 15 Δεκεμβρίου 1999 να συγκροτήσει μια ομάδα εμπειρογνωμόνων και να παρέχει συμβουλές στην Κοινότητα και στα εθνικά εργαστήρια αναφοράς για θαλάσσιες βιοτοξίνες όσον αφορά την παρουσία δηλητηρίου αμνησίας σε οστρακόδερμο (ASP), ιδίως σε χτένια, και την ανατομική διανομή αυτής της τοξίνης στα εδώδιμα μέρη των μαλακίων. Η ομάδα εμπειρογνωμόνων συναντήθηκε στις Βρυξέλλες στις 17 Φεβρουαρίου 2000 και προετοίμασε ένα σχέδιο συμπερασμάτων για συζήτηση στην ολομέλεια των εθνικών εργαστηρίων αναφοράς της Κοινότητας.

Στη συνάντηση των εργαστηρίων που έγινε στις 15-17 Μαρτίου 2000 έγινε δεκτό με ικανοποίηση το σχέδιο συμπερασμάτων της ομάδας εμπειρογνωμόνων αλλά θεωρήθηκε ότι,πό το φως των διαθέσιμων δεδομένων για την διαφοροποίηση μεταξύ των ζώων, θα πραγματοποιηθεί περαιτέρω αξιολόγηση από την ομάδα εργασίας λαμβάνονταςπόψη το αποτέλεσμα των συνεχών επιστημονικών μελετών για το θέμα. Η ομάδα θα συναντηθεί ξανά όταν αυτά τα επιστημονικά δεδομένα διατεθούν" η Ευρωπαϊκή Επιτροπή ελπίζει ότι αυτό θα συμβεί το φθινόπωρο.

Η Ευρωπαϊκή Επιτροπή γνωρίζει τη διαφορά μεταξύ των κρατών μελών στην εφαρμογή των αναλυτικών δοκιμών. Πάντως η Ευρωπαϊκή Επιτροπή γνωρίζει επίσης ότι οι γνώσεις σε αυτόν τον τομέα είναι ελλιπείς. Για το λόγο αυτό τα τελευταία δύο χρόνια, διάφοροι εμπειρογνώμονες εργάζονται για το θέμα,πό το συντονισμό του κοινοτικού εργαστηρίου αναφοράς για τις θαλάσσιες βιοτοξίνες.

Όταν διατεθούν τα τελικά συμπεράσματα, η Ευρωπαϊκή Επιτροπή θα εξετάσει αν είναι αναγκαία νομοθετική πρόταση.
ΓΡΑΠΤΗ ΕΡΩΤΗΣΗ E-2178/00

υποβολή: Jaime Valdivielso de Cu (PPE-DE) προς την Επιτροπή

(7 Ιουλίου 2000)

Θέμα: Αλιεία

Στις 16 παρελθόντος Μαΐου, η Ευρωπαϊκή Επιτροπή διαβίβασε στη Γαλλία και δεύτερη αιτιολογημένη γνώμη" η πρώτη είχε εκδοθεί το 1996 εξαιτίας της μη πραγματοποίησης ελέγχου του όγκου των αλιευμάτων, συγκεκριμένα του βακαλάου (μερλούκιος).

Αιτιολογημένη γνώμη σημαίνει ότι η Γαλλία δεν τήρησε την απόφαση του Δικαστηρίου των Ευρωπαϊκών Κοινοτήτων της 11ης Ιουνίου 1991 με την οποία διαπιστωνόταν ότι η χώρα αυτή δεν είχε σεβαστεί τιςποχρεώσεις στον τομέα αυτό.

Λαμβάνονταςπόψη τη σημασία της αλιείας για τις άλλες χώρες της Ευρωπαϊκής Ένωσης και ιδιαίτερα για την Ισπανία και τη Χώρα των Βάσκων, τι μέτρα πρόκειται να λάβει η Επιτροπή ώστε η Γαλλία να εκπληρώσει τιςποχρεώσεις της στον τομέα αυτό;

Τι είδους αντισταθμίσεις προβλέπονται για τους αλιείς των άλλων χωρών που θίγονται από τις πρακτικές αυτές και πως παρουσιάζονται στις λεπτομέρειές τους;

Απάντηση του κ. Fischler εξ ονόματος της Επιτροπής

(7 Σεπτεμβρίου 2000)

Η Επιτροπή διαβίβασε πράγματι και δεύτερη αιτιολογημένη γνώμη στη Γαλλία δυνάμει του άρθρου 228 της συνθήκης ΕΚ (πρώην άρθρο 171) για τους λόγους που αναφέρονται στην ερώτηση του Αξιότιμου Μέλους.

Η διαδικασία αυτή εντάσσεται στο γενικό πλαίσιο της άσκησης ελέγχου εκ μέρους της Επιτροπής όσον αφορά τις αλιευτικές δραστηριότητες των κρατών μελών και της παρακολούθησης της τήρησης των κοινοτικών κανονιστικών ρυθμίσεων που εφαρμόζονται στον εν λόγω τομέα.

Η Επιτροπή ασκεί μόνιμα τους ελέγχους αυτούς σε όλα τα κράτη μέλη ιδίως με αποστολές που πραγματοποιεί το σώμα των κοινοτικών ελεγκτών.

Όσον αφορά το τελευταίο μέρος της ερώτησης, είναι σκόπιμο να σημειωθεί ότι δεν προβλέπονται αντισταθμίσεις σε περίπτωση που οι ελεγκτές της Κοινότητας ανακαλύψουν παραβιάσεις των κοινοτικών κανονιστικών ρυθμίσεων. Σε περίπτωση μη συστηματικής τήρησης των εν λόγω ρυθμίσεων, η Επιτροπή έχει τη δυνατότητα να κινήσει τη διαδικασία για παράλειψη που προβλέπεται στο άρθρο 226 της συνθήκης ΕΚ (πρώην άρθρο 169).
ΓΡΑΠΤΗ ΕΡΩΤΗΣΗ E-2339/00

υποβολή: Stephen Hughes (PSE) προς την Επιτροπή

(11 Ιουλίου 2000)

Θέμα: Κανόνες που αφορούν τους επικίνδυνους σκύλους

Διαθέτει άραγε η Επιτροπή στατιστικά στοιχεία σχετικά με τον αριθμό ανθρώπων που δέχονται επιθέσεις από σκύλους εντός της ΕΕ κάθε χρόνο, αναλυτικά για τους αριθμούς θανάτων και τραυματισμών και την ηλικία των θυμάτων;

Οι νόμοι που αφορούν τον έλεγχο των δυνάμει επικίνδυνων σκύλων διαφέρουν σημαντικά από το ένα κράτος μέλος στο άλλο. Δεν θεωρεί άραγε απαραίτητο η Επιτροπή να προτείνει ομοιόμορφα ελάχιστα πρότυπα για την προστασία, ιδίως των παιδιών που ταξιδεύουν εντός της ΕΕ;

Απάντηση του κ. Byrne εξ ονόματος της Επιτροπής

(13 Σεπτεμβρίου 2000)

Η Επιτροπή πληροφορεί τον αξιότιμο βουλευτή ότι δεν διαθέτει στατιστικά στοιχεία σχετικά με τα ατυχήματα που συμβαίνουν στην Κοινότητα από επιθέσεις σκύλων σε ανθρώπους.

Το πρόγραμμα εργασίας της Επιτροπής δεν προβλέπει επί του παρόντος νομοθετική πρόταση για τη θέσπιση ελάχιστων κοινοτικών κανόνων προστασίας από τους επιθετικούς σκύλους.

Η Επιτροπή θεωρεί ότι είναι αρμοδιότητα των κρατών μελών, στο πλαίσιο της επικουρικότητας, να λάβουν τα επιβαλλόμενα μέτρα, σεβόμενα συγχρόνως τους κανόνες της συνθήκης ΕΚ.
ΓΡΑΠΤΗ ΕΡΩΤΗΣΗ E-2221/00

υποβολή: Manuel Prez lvarez (PPE-DE) προς την Επιτροπή

(3 Ιουλίου 2000)

Θέμα: Βίαιη συμπεριφορά

Δυστυχώς καθημερινά ή κάθε εβδομάδα, και πάντοτε με μεγάλη συχνότητα, τα μέσα ενημέρωσης αναφέρονται σε περιπτώσεις βίαιης συμπεριφοράς σε οικογενειακό επίπεδο, ανεξαρτήτως του είδους σε κάθε περίπτωση.

Μπροστά στο φαινόμενο της βίας, και ειδικότερα της φυσικής βίας και της κακομεταχείρισης, προβάλλει η ανάγκη άμεσης αντίδρασης και η λήψη μέτρων προστασίας των θυμάτων, μέτρων στα οποία συχνά τα θύματα δεν έχουν ευχερή πρόσβαση.

Έχει εξετάσει η Επιτροπή την προώθηση σε ολόκληρη την ΕΕ μέτρων και μηχανισμών άμεσης προστασίας, όπως τη σύναψη συμφωνιών των αρμοδίων επί κοινωνικών θεμάτων και θεμάτων δικαιοσύνης κρατικώνπηρεσιών;

Απάντηση της κ. Διαμαντοπούλου Εξ ονόματος της Επιτροπής

(15 Σεπτεμβρίου 2000)

Η Επιτροπή γνωρίζει τη σοβαρότητα του φαινομένου της βίας στην οικογένεια. Από το 1996 έχει δρομολογήσει αρκετές δραστηριότητες ώστε να βοηθήσει τα κράτη μέλη στις προσπάθειές τους να αντιμετωπίσουν το εν λόγω πρόβλημα. Συγκεκριμένα, το 1999 η Επιτροπή δρομολόγησε ευρωπαϊκή εκστρατεία με τη δραστήρια συμμετοχή των κρατών μελών για την αύξηση της ευαισθητοποίησης για τη βία κατά των γυναικών στην Κοινότητα. Τα κράτη μέλη συμμετείχαν στη διανομή του ενημερωτικούλικού της εκστρατείας και στις διασκέψεις που διοργανώθηκαν στην Κολωνία το Μάρτιο του 1999 και στη Λισσαβόνα το Μάιο του 2000 που αντίστοιχα συνέπιπταν με την έναρξη και τη λήξη της εκστρατείας. Επιπλέον, διοργανώθηκε συνάντηση εμπειρογνωμόνων σε σχέση με την εκστρατεία στο πλαίσιο της Φινλανδικής Προεδρίας τον Οκτώβριο του 1999, η οποία πραγματοποιήθηκε στη Jyvskyl της Φινλανδίας.

Η Επιτροπή επανέλαβε τη δέσμευσή της να συμβάλει στην επίλυση του εν λόγω προβλήματος με τη νέα κοινοτική στρατηγική-πλαίσιο για την ισότητα των φύλων, που εγκρίθηκε στις 7 Ιουνίου 2000,ποσχόμενη να ενισχύσει και ναποστηρίξει την καταπολέμηση και την πρόληψη της βίας κατά των γυναικών(1).

Η ενθάρρυνση της άμεσης δρομολόγησης μέσων και μηχανισμών σε ολόκληρη την Ευρώπη αποτελεί έναν από τους στόχους του προγράμματος Daphne που προωθεί την πρόληψη και την καταπολέμηση της βίας εις βάρος των παιδιών, των εφήβων και των γυναικών μεπερεθνικές ενέργειες. Η πρωτοβουλία Daphne τέθηκε σε εφαρμογή το 1997 και έχει μέχρι στιγμής χρηματοδοτήσει περίπου 150περεθνικά σχέδια, από τα οποία αρκετά αφορούν άμεσα τη βία στην οικογένεια μέσω -μεταξύ άλλων- της δημιουργίας εταιρικών σχέσεων και δικτύων μεταξύ μη κυβερνητικών οργανισμών (ΜΚΟ) και αρχών τοπικής αυτοδιοίκησης σε ολόκληρη την Κοινότητα. Το νέο πρόγραμμα Daphne θα διαρκέσει από το 2000 έως το 2003 και θα επιδιώξει ανάλογους στόχους διασφαλίζοντας την ομαλή συνέχιση του εν λόγω αγώνα.

Τέλος, η Επιτροπή επιθυμεί να επισημάνει στον κ. βουλευτή ότι δεν είναι αρμόδια να προτείνει νομοθετικά μέτρα, καθώς αυτό αποτελεί αρμοδιότητα των κρατών μελών.

(1) COM(2000)335 τελικό.